Дзякуючы таму, што на сайце Дзяржаўнага каталога пастаянна абнаўляецца статыстыка, між музеямі адбываецца своеасаблівае спаборніцтва. У выніку можна ўбачыць, што пэўная ўстанова даслала толькі адно апісанне, а іншая – некалькі тысяч. Так, першынство трымае Гродзенскі дзяржаўны гісторыка-археалагічны музей, які перадаў амаль 8 тысяч апісанняў і тым самым перагнаў сваіх калег, што маюць нацыянальны статус і першымі распачалі гэтую працу.